Kako osvojiti vsako astro znamenje – zabavni vodič za zmenke

Astrologija je lahko zabavno orodje za spoznavanje, še posebej, če vemo, kaj koga pritegne in nasmeji.

Ne gre za resno pravilo, ampak za namige, s katerimi zadenemo naravnost v srce (ali vsaj dosežemo drugi zmenek). Tukaj je enostaven vodič, kako povabiti na zmenek in osvojiti predstavnike vseh 12 astro znamenj.

Oven (21. 3.–20. 4.)

Ovni obožujejo akcijo in izzive. Povabi jih na adrenalinsko doživetje ali športno aktivnost, kjer se lahko izkažejo. Z njimi moramo biti direktni, drzni in malo tekmovalni – to jih prebudi in navduši.

Bik (21. 4.–21. 5.)

Biki so hedonisti, ki obožujejo dobro hrano in udobje. Povabilo na gurmansko večerjo ali piknik z domačimi dobrotami je skoraj vedno zadetek v polno. Toplina in iskren kompliment naredijo čudeže.

➤ Poletni ljubezenski horoskop 2025!

Dvojčka (22. 5.–21. 6.)

Dvojčki so radovedni in vedno pripravljeni na pogovor. Preseneti jih z izvirno idejo, ki vključuje zabavo in družabnost, na primer stand-up večer ali pub kviz. Naj bo vabilo igrivo in polno smeha.

Rak (22. 6.–22. 7.)

Raki cenijo iskrenost in nežnost. Povabi jih na prijeten sprehod ob vodi ali na večer doma s filmom in prigrizki. Pokaži, da ti ni vseeno in da si pripravljen prisluhniti njihovim občutkom.

Lev (23. 7.–23. 8.)

Levi obožujejo pozornost in glamur. Povabilo na elegantno večerjo ali dogodek, kjer lahko zablestijo, jim bo godilo. Ne pozabi na iskrene pohvale – Lev se ob njih počuti nepremagljivega.

Devica (24. 8.–23. 9.)

Device so praktične in opazijo detajle. Vabilo naj bo jasno, urejeno in brez pretirane teatralnosti. Pokaži jim, da si zanesljiv in pozoren – morda s premišljenim darilom ali dobro organiziranim izletom.

Tehtnica (24. 9.–23. 10.)

Tehtnice ljubijo estetiko in romantiko. Povabi jih na razstavo, v čudovit park ali na koktajl večer. Lepo oblačilo in prijeten pogovor bosta ustvarila pravo ravnovesje med šarmom in kemijo.

Škorpijon (24. 10.–22. 11.)

Škorpijoni so strastni in skrivnostni. Vabilo naj ima pridih intime, morda na koncert, v jazz klub ali v temnejši, bar. s posebnim vzdušjem Pusti jim prostor za radovednost – skrivnost je njihov magnet.

Strelec (23. 11.–21. 12.)

Strelci hrepenijo po pustolovščinah. Povabi jih na izlet, pohod ali potopisno predavanje. Spontanost in humor sta tvoja zaveznika – preveč načrtov jih lahko dolgočasi.

Preveri ujemanje s samskimi – preizkusi FREE tukaj

Kozorog (22. 12.–20. 1.)

Kozorogi cenijo ambicioznost in resnost. Povabilo na dogodek, ki ima dodano vrednost, na primer poslovno večerjo ali kulturno prireditev, jih bo navdušilo. Pokaži jim, da spoštuješ njihov čas.

Vodnar (21. 1.–19. 2.)

Vodnarji so svobodomiselni in radi presenečajo. Povabi jih na nekaj izvirnega, kot je obisk nenavadne delavnice ali umetniškega dogodka. Ohrani lahkotnost in odprtost za njihove ideje.

Ribi (20. 2.–20. 3.)

Ribe so sanjači in romantiki. Povabilo na večer ob svečah, koncert akustične glasbe ali slikanje ob vinu bo stopilo njihovo srce. Ne pozabi na nežne besede in toplino v pogledu.